2002/337/EY: Komission päätös, tehty 25 päivänä huhtikuuta 2002, päätöksen 94/278/EY muuttamisesta hunajan tuonnin osalta (ETA:n kannalta merkityksellinen teksti) (tiedoksiannettu numerolla K(2002) 1523)



Virallinen lehti nro L 116 , 03/05/2002 s. 0058 - 0059



Komission päätös, tehty 25 päivänä huhtikuuta 2002, päätöksen 94/278/EY muuttamisesta hunajan tuonnin osalta (tiedoksiannettu numerolla K(2002) 1523) (ETA:n kannalta merkityksellinen teksti) (2002/337/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY(1) liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY, sellaisena kuin se on viimeksi muutettuna komission päätöksellä 1999/724/EY(2), ja erityisesti sen 10 artiklan 2 kohdan a alakohdan, sekä katsoo seuraavaa: (1) Luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY(3) tarkoitettujen tuotteiden tuonnin, 18 päivänä maaliskuuta 1994 tehdyssä komission päätöksessä 94/278/EY, sellaisena kuin se on viimeksi muutettuna komission päätöksellä 2001/700/EY(4), täsmennetään ne kolmannet maat, joista jäsenvaltioiden on sallittava hunajan tuonti. (2) Tansania on toimittanut komissiolle tarvittavat takeet sellaisten jäämien ja epäpuhtauksien valvonnasta, joita tarkoitetaan elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY(5) kumoamisesta 29 päivänä huhtikuuta 1996 annetussa neuvoston direktiivissä 96/23/EY, ja näiltä osin Tansanialle on annettu väliaikainen hyväksyntä kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY(6) mukaisesti 8 päivänä helmikuuta 2000 tehdyn komission päätöksen 2000/159/EY, sellaisena kuin se on viimeksi muutettuna päätöksellä 2002/336/EY(7), mukaisesti. Tansania on siksi sisällytettävä päätöksen 94/278/EY liitteessä olevaan luetteloon. (3) Eräistä Kiinasta tuotavien eläinperäisten tuotteiden suojatoimenpiteistä 30 päivänä tammikuuta 2002 tehdyn komission päätöksen 2002/69/EY(8) mukaisesti Kiina olisi poistettava päätöksen 94/278/EY liitteessä olevasta luettelosta. (4) Päätöstä 94/278/EY olisi tämän vuoksi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/278/EY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä huhtikuuta 2002. Komission puolesta David Byrne Komission jäsen (1) EYVL L 62, 15.3.1993, s. 49. (2) EYVL L 290, 12.11.1999, s. 32. (3) EYVL L 120, 11.5.1994, s. 44. (4) EYVL L 256, 25.9.2001, s. 14. (5) EYVL L 125, 23.5.1996, s. 10. (6) EYVL L 51, 24.2.2000, s. 30. (7) Ks. tämän virallisen lehden sivu 51. (8) EYVL L 30, 31.1.2002, s. 50. LIITE Korvataan päätöksen 94/278/EY liitteessä oleva XIV osa seuraavasti: "XIV OSA Luettelo kolmansista maista, joista jäsenvaltioiden on sallittava hunajan tuonti (AR) Argentiina (AU) Australia (BR) Brasilia (BG) Bulgaria (CL) Chile (SV) El Salvador (GT) Guatemala (IN) Intia (IL) Israel (CA) Kanada (HR) Kroatia (CU) Kuuba (CY) Kypros (LT) Liettua (MT) Malta (MX) Meksiko (MD) Moldova (NI) Nicaragua (NO) Norja(1) (PL) Puola (RO) Romania (ZM) Sambia (SM) San Marino(2) (SK) Slovakia (SI) Slovenia (TZ) Tansania (CZ) Tsekki (TR) Turkki (HU) Unkari (UY) Uruguay (NZ) Uusi-Seelanti (VN) Vietnam (EE) Viro (US) Yhdysvallat" (1) Hyväksytty EFTAn valvontaviranomaisen 4 päivänä joulukuuta 1996 tekemän päätöksen N:o 223/96/KOL mukaisesti. (2) Hyväksytty EY-San Marino-yhteistyökomitean 28 päivänä kesäkuuta 1994 tekemän päätöksen N:o 1/94 mukaisesti.